CELEX: 31991R0540
Language: el
Date: 1991-03-05 00:00:00
Title: Κανονισμός (ΕΟΚ) αριθ. 540/91 της Επιτροπής της 5ης Μαρτίου 1991 για παρέκκλιση από τον κανονισμό (ΕΟΚ) αριθ. 416/91 για τη θέσπιση συντηρητικών μέτρων όσον αφορά τα πιστοποιητικά ΣΜΣ στον τομέα του βοείου κρέατος

Avis juridique important

|

31991R0540

Κανονισμός (ΕΟΚ) αριθ. 540/91 της Επιτροπής της 5ης Μαρτίου 1991 για παρέκκλιση από τον κανονισμό (ΕΟΚ) αριθ. 416/91 για τη θέσπιση συντηρητικών μέτρων όσον αφορά τα πιστοποιητικά ΣΜΣ στον τομέα του βοείου κρέατος  

Επίσημη Εφημερίδα αριθ. L 059 της 06/03/1991 σ. 0017 - 0017

ΚΑΝΟΝΙΣΜΟΣ ( ΕΟΚ ) αριθ . 540/91 ΤΗΣ ΕΠΙΤΡΟΠΗΣ  της 5ης Μαρτίου 1991  για παρέκκλιση από τον κανονισμό ( ΕΟΚ ) αριθ . 416/91 για τη θέσπιση συντηρητικών μέτρων όσον αφορά τα πιστοποιητικά ΣΜΣ στον τομέα του βοείου κρέατοςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 1,  τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ .  3296 /88 ( 2 ), και ιδίως το άρθρο 7 παράγραφος 1,  Εκτιμώντας :  ότι, ο κανονισμός ( ΕΟΚ ) αριθ . 3690/90 της Επιτροπής ( 3 ) καθόρισε το ανώτατο ενδεικτικό όριο για την εισαγωγή στην Ισπανία ορισμένων προϊόντων του τομέα του βοείου κρέατος για το 1991 -  ότι οι αιτήσεις πιστοποιητικών ΣΜΣ που υποβλήθηκαν την εβδομάδα από τις 11 έως τις 15 Φεβρουαρίου 1991 για τα νωπά ή διατηρημένα με απλή ψύξη κρέατα αφορούν ποσότητες μεγαλύτερες από το μέρος του ανώτατου ενδεικτικού ορίου που εφαρμόζεται το πρώτο  τρίμηνο του 1991 -  ότι η Επιτροπή, κατά συνέπεια, ενέκρινε, με τη διαδικασία του επείγοντος, τα κατάλληλα συντηρητικά μέτρα με τον κανονισμό ( ΕΟΚ ) αριθ . 416/91 ( 4 )- ότι τα μέτρα αυτά περιλαμβάνουν ειδικότερα την αναστολή της εκδόσεως πιστοποιητικών - ότι, λαμβάνοντας υπόψη  την κατάσταση της αγοράς στην Ισπανία και την προβλεπόμενη εξέλιξη των συναλλαγών, πρέπει να αρθεί η αναστολή αυτή από τις 18 Μαρτίου 1991 για το νωπό ή διατηρημένο με απλή ψύξη βόειο κρέας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Με την επιφύλαξη του άρθρου 3 στοιχείο β ) του κανονισμού ( ΕΟΚ ) αριθ. 4026/89, από τις 18 Μαρτίου 1991 μπορούν να εκδίδονται πιστοποιητικά ΣΜΣ για βόειο κρέας νωπό ή διατηρημένο με απλή ψύξη .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 5 Μαρτίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 55 της 1 . 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ . 7 . ( 3 ) ΕΕ αριθ . L 357 της 20 . 12 . 1990, σ . 27 . ( 4 ) ΕΕ αριθ . L 49 της 22 . 2 . 1991, σ . 16 .